INDvAUS : ભારતની ઑસ્ટ્રેલિયા વિરુદ્ધ 35 રને હાર, 237 રનમાં ઑલઆઉટ\nઑસ્ટ્રેલિયાએ ટૉસ જીતીને પ્રથમ દાવ લીધો હતો જેમાં તેમણે 50 ઑવરમાં 272 રન બનાવ્યા હતા. આ પડકાર સામે ભારત 237 રનમાં ઑલ આઉટ થઈ ગયું છે.

આ મૅચમાં રોહિત શર્માએ સૌથી વધુ 56 રન અને ભુવનેશ્વર કુમારે 46 અને કુમાર જાદવે 44 રન બનાવ્યા હતા.

ભારતીય કૅપ્ટન વિરાટ કોહલી 20 રન બનાવી આઉટ થઈ ગયા હતા.

ઉલ્લેખનીય છે કે આ સિરીઝમાં ઑસ્ટ્રેલિયા ત્રણ અને ભારત બે મેચ જીત્યું છે.

જમ્મુ-કાશ્મીર નજીક પાકિસ્તાની જેટ દેખાયાં

ગત રાતે જમ્મુ-કાશ્મીરના પૂંછ સેક્ટરમાં LOCથી 10 કિલોમિટર દૂર પાકિસ્તાનના બે જેટ (વિમાન) ભારતીય વાયુ સંરક્ષણના રડારમાં જોવા મળ્યાં હતાં. 

આ વિસ્તારમાં મોડી રાત્રે જેટનો અવાજ સંભળાયો હોવાની ખાતરી ન્યૂઝ એજન્સી ANIએ સરકારી સૂત્રોના હવાલાથી આપી છે.

આ ઘટનાને પગલે ભારતીય વાયુ સંરક્ષણ તથા રડાર સિસ્ટમને હાઇ એલર્ટ પર રાખી દેવામાં આવ્યા છે.

પ્રિયંકા ગાંધીએ કરી રાવણ સાથે મુલાકાત

પૂર્વીય ઉત્તરપ્રદેશનાં પ્રભારી કૉંગ્રેસ નેતા પ્રિયંકા ગાંધીએ મેરઠ પહોંચીને ભીમ આર્મીના સંસ્થાપક ચંદ્રશેખર આઝાદ રાવણ સાથે મુલાકાત કરી હતી. 

પ્રિયંકા ગાંધીએ જ્યારે ચંદ્રશેખરની મુલાકાત લીધી ત્યારે પશ્ચિમ યૂપીના પ્રભારી જ્યોતિરાદિત્ય સિંધિયા પણ ઉપસ્થિત રહ્યા હતા.

સમાચાર સંસ્થા એએનઆઈએ આ અંગે ટ્ટીટ કરીને માહિતી આપી હતી.

ચંદ્રશેખર રાવણ સાથે મુલાકાત કર્યા બાદ પ્રિયંકા ગાંધીએ કહ્યું કે આ મુલાકાતને રાજકારણ સાથે જોડીને ન જોવી જોઈએ. 

ચંદ્રશેખર યુવાન છે અને સંઘર્ષ કરી રહ્યા છે. આ સરકાર એ નવયુવાનને કચડવા માગે છે. યુવાઓને રોજગારી આપી નથી. હવે અવાજ ઊઠી રહ્યો છે તો તેને દબાવવો ન જોઈએ. 

ઉલ્લેખનીય છે કે ચંદ્રશેખર આઝાદ રાવણની ગત વર્ષે રાસુકા કાનૂન લગાવી ધરપકડ કરવામાં આવી હતી અને ત્યારબાદ સરકારે સમય પહેલા એમને મુક્ત કર્યા હતા. 

હાર્દિક પટેલની ઉમેદવારીને લઈને કાનૂની ગૂંચ આ રીતે યથાવત

લોકસભાની 2019ની ચૂંટણી લડવાની હાર્દિક પટેલે જાહેરાત કરી દીધી છે અને ગઈકાલે સત્તાવાર રીતે કૉંગ્રેસ સાથે જોડાઈ ગયા છે પરંતુ તેમની ઉમેદવારીની કાયદાકીય ગૂંચ લંબાઈ છે. 

વિસનગરના ધારાસભ્યની ઑફિસમાં તોડફોડના કેસમાં હાર્દિક પટેલને સજા થયેલી છે. લોકસભાની ચૂંટણી લડવા માટે હાર્દિક પટેલે ગુજરાત હાઈકોર્ટમાં અરજી કરી સજાના હુકમ પર સ્ટે માગ્યો હતો. આ અરજીને જસ્ટિસ આર.પી. ઢોલરિયાએ નોટ બીફોર મી કરી છે.

હવે આ અરજી પર અન્ય જજ 15 માર્ચે સુનાવણી કરશે.

ઉલ્લેખનીય છે કે પાટીદાર અનામત આંદોલન દરમિયાન...\n\ntl;dr:
ભારત અને ઑસ્ટ્રેલિયા વચ્ચે રમાય રહેલી વનડે સિરીઝની પાંચમી મૅચમાં ભારત 35 રને હારી ગયું છે.